
בפקס
                                                                                       
ח.נ.,

הנדון: תאונה מיום 3.1.20
             מס' רכב: 16-705-01
                                                 הנפגעת: ליאור יוגב
הנני מייצג את מרשתי שבנדון והריני מתכבד לפנות ולפרט כדלקמן:

1. בתאריך 3.1.20 היה הרכב שבנדון אשר היה נהוג ע"י מר טל הרץ, מעורב בתאונת דרכים עם רכב הנושא מ.ר. 86-395-39 (להלן: "התאונה"). המדובר הוא בתאונת דרכים בקינמטיקה קשה עם פתיחת כריות אוויר בעטיה הושבת הרכב.
רצ"ב טופס הודעה על תאונה, תעודת ביטוח חובה וצילום תעודת זהות, מסומנים "1 - 3"
2. ממקום התאונה פונתה מרשתי באמצעות מד"א והובהלה לבית החולים מאיר. שם אובחנו חבלות בגב התחתון, בירך ימין וברגל ימין. לאחר קבלת טיפול רפואי ראשוני שוחררה מרשתי לביתה בהמלצה להמשך מעקב רפואי, נטילת משככי כאבים, דריכה על פי יכולת, קומפרסים ומנוחה.
רצ"ב סיכום אשפוז, מסומן "4 – 7".
3. נוכח כאבים וקושי בדריכה פנתה מרשתי לביצוע טיפולי רפואה משלימה, כן, טופלה במסגרת קופת החולים והופנתה לביצוע טיפולי פיזיותרפיה.
רצ"ב קבלות ותעודות רפואיות, מסומנות "8 – 12".
4. מרשתי עובדת בתחום החינוך, מתקשה מאז התאונה ומחמת תוצאותיה בביצוע עבודתה נזקקת להפוגות ממושכות במהלכה ונגרמו לה הפסדי שכר.
5. לאחר התאונה ומחמת תוצאותיה מתקשה מרשתי בביצוע פעולות יומיומיות שונות ונזקקה לעזרת הזולת.
6. בנסיבות המתוארות לעיל, ועל מנת לייתר את הצורך בהגשת תביעה אהיה מוכן להמליץ בפני מרשתי על סילוק תביעתה תמורת פיצוי גלובלי בסך 42,500 ₪ בתוספת שכ"ט עו"ד.
7. אודה עבור עמדתכם המהירה לסילוק התביעה מחוץ לכותלי בית המשפט.
8. כן, אבקשכם להסדיר את התשלום למד"א בהתאם לדרישת החוב המצ"ב.
9. אודה עבור עמדתכם המהירה לסילוק התביעה מחוץ לכותלי בית המשפט.

                                                                           בכבוד רב ובב"ח,

